હાલ અમિતાભ અલગ જ પ્રકારની ફિલ્મોમાં નજરે ચઢે છે પણ તે ઉંમરને સમજીને કરેલી ફિલ્મો છે બાકી અમિતાભ તેમની એકશન ફિલ્મોને કારણે હંમેશા સુપરસ્ટાર જ રહેશે. જ્યારે ફિલ્મોમાં અમિતાભની એન્ટ્રી થઇ ન હતી અને રાજેન્દ્ર કુમાર, દિલિપ કુમાર જેવા અભિનેતાઓની ફિલ્મો ચાલતી હતી ત્યારે દર્શકોનાં એક ખાસ વર્ગને દારાસિંઘની એકશન ફિલ્મો વધારે પસંદ પડતી હતી. તેમાંય દારાસિંઘ તો રિયલ લાઇફમાં પણ પહેલવાન હતા અને અખાડાઓમાં તેમની ધાક હતી. કુશ્તીનો કોઇ પેંતરો નહી હોય જે દારાસિંઘ જાણતા ન હતા. પરિણામે ફિલ્મોમાં પણ તેમને એ પ્રકારની ભૂમિકાઓમાં લેવામાં આવ્યા હતા.ફિલ્મોમાં જ્યારે તે ગુંડાઓની ધુલાઇ કરતા ત્યારે દર્શકોને તે વાસ્તવિક લાગતું હતું.